CELEX: 62021TN0781
Language: hr
Date: 2021-12-18 00:00:00
Title: Predmet T-781/21: Tužba podnesena 18. prosinca 2021. – EAA/Komisija

14.2.2022   
            
            
               HR
            
            
               Službeni list Europske unije
            
            
               C 73/54
            
         
      Tužba podnesena 18. prosinca 2021. – EAA/Komisija
      (Predmet T-781/21)
      (2022/C 73/68)
      Jezik postupka: engleski
      
         Stranke
      
      
         Tužitelj: European Aluminium Association (EAA) (Bruxelles, Belgija) (zastupnici: B. O’Connor i M. Hommé, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi članak 3. Provedbene uredbe Komisije (EU) 2021/1784, kojim Komisija ne nalaže naplatu privremenih pristojbi;
               
            
                  —
               
               
                  naloži Komisiji snošenje troškova koji su tužitelju nastali zbog ove tužbe.
               
            
         Tužbeni razlozi i glavni argumenti
      
      U prilog osnovanosti tužbe za poništenje članka 3. Provedbene uredbe Komisije (EU) 2021/1784 (1), tužitelj ističe tri tužbena razloga.
      
                  1.
               
               
                  Prvi tužbeni razlog, kojim se navodi da je Komisija povrijedila Uredbu 2016/1036 Europskog parlamenta i Vijeća (2), a osobito njezin članak 10. stavak 2., cilj i svrhu Uredbe 2016/1036 Europskog parlamenta i Vijeća i utvrđenu praksu Komisije kojom se nalaže naplata privremenih pristojbi.
               
            
                  2.
               
               
                  Drugi tužbeni razlog, kojim se navodi da Komisija nije poštovala obvezu obrazlaganja koju ima na temelju članka 296. UFEU-a.
               
            
                  3.
               
               
                  Treći tužbeni razlog, kojim se navodi da Komisija nije poštovala načela zakonitog postupanja i dobre uprave.
               
            
         (1)  Provedbena uredba Komisije (EU) 2021/1784 оd 8. listopada 2021. o uvođenju konačne antidampinške pristojbe na uvoz plosnatih valjanih proizvoda od aluminija podrijetlom iz Narodne Republike Kine (SL 2021., L 359, str. 6.)
      
         (2)  Uredba (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (SL 2016., L 176, str. 21.)